Miss World Philippines

AngMiss World Philippinesay isang patimpalak ng kagandahan saPilipinasna pumipili ng mga kinatawan ng bansa saMiss World, isa saBig Fourna pandaigdigang patimpalak ng kagandahan.
Humugot ng inspirasyon ang naturang paligsahan sa sawikaing ginagamit ngMiss World Ltd.na "Beauty with a Purpose" (transliterasyon:"Kagandahang may Layunin"), kaya ang naging tema nito'y "Beauty in Giving" (transliterasyon:"Kagandahan sa Pagbibigay"). Tumutulong ang mga nananalo at kanilang kaniyang korte sa mga gawaing mapagkawang-gawang sumusuporta sa kapakanan at pangangailangan ng mga kabataan, at lumalahok din sila sa mga kilusang umaalalay sa karapatan ng mga kababaihan at kabataan at iba't iba pang adbokasiya.
Ang kasalukuyang may hawak ng titulong Miss World Philippines ay si Gwendolyne Fourniol mulaNegros Occidental. Siya ang magiging kinatawan ng Pilipinas saMiss World 2023na gaganapin saIndia.
Bago inorganisa ang Miss World Philippines, nasa ilalim ng iba't ibang organisasyon ang pambansang prangkisa ng Miss World sa Pilipinas. Inabot ng labing-anim na taon bago lumahok ang Pilipinas sa Miss World na nagsimula noong 1951. At unang naging kandidata ng Pilipinas ay siVivien Lee Austriana lumahok saMiss World 1966. Si Austria na "1966 Intercollegiate Girl"ay pinili ng College Editors Guild of the Philippines upang maging kinatawan ng Pilipinas.Nang sumunod na taon, napili siMargarita Gomezmula sa Top 10 Fashion Models of the Philippines at siya'y tinanghal naMiss Philippines 1967.
Noong Oktubre 6, 1968 nakuha ng Beauty World Ltd. ang prangkisa para sa Miss World, at nang taon ding iyon, kinoronahan siCecilia Amabuyokna Miss Philippines, at nagtapós na 4th runner-up sa ginanap naMiss World 1968. Nang sumunod na taon, nakuha ng Spotlight Promotions na pinamumunuan niFerdie Villarang prangkisa at nagsimulang ganapin angMiss Republic of the Philippines, kung saan ang nagwawagi'y ang nagiging kandidata ng Pilipinas sa Miss World hanggang 1976.Sa panahong ito, nakamit ng Pilipinas ang pinakamataas na puwesto nito sa Miss World—na di-natumbasan sa loob ng halos apat na dekada—nang pumangalawa siEvangeline Pascual, bilang 1st runner-up noongMiss World 1973. Bukod pa rito, nakapasok din sa Top 15 sinaMinerva Cagataonoong1970atEvangeline Reyesnoong1972.
Inilipat saMutya ng Pilipinasang prangkisa ng Miss World noong 1977, at ang huling nagwagi ng Miss Republic of the Philippines na siJosephine Condeay kinilala na kauna-unangMutya ng Pilipinas – World,upang maitangi siya sa isa pang nagwawagi sa Mutya ng Pilipinas na lumalaban saMiss Asia Quest, na siya namang tinawag na Mutya ng Pilipinas – Asia. Sa loob ng labinlimang taon, dalawang ulit lamang na nakapasok sa Top 15 ang Pilipinas sa Miss World, ito'y noong1982at1986.
Noong 1992, nakuha ngBinibining Pilipinas Charitiessa ilalim niStella Aranetaang prangkisa ng Miss World, at ang mga naging kandidata ng Pilipinas sa Miss World ay binigyan ng titulongBinibining Pilipinas – World. Ito'y naging isa sa apat na titulong iginawad ng Binibining Pilipinas noong 1992. Nanatili ito sa isa tatlong pangunahing titulo ng Binibining Pilipinas kasabay ngBinibining Pilipinas – UniverseatBinibining Pilipinas – International. Labinsiyam na ulit na nagpadala ng mga kandidata ang Binibining Pilipinas sa Miss World mula 1992 hanggang 2010, hanggang magpasiya siJulia Morleyna magkaroon ng eksklusibong lisensiya ang Miss World.Sa panahong ito, nagwaging 2nd runner-up noong1993siRuffa Gutierrezat nagtapós naman sa Top 5 sinaRafaela YunonatKarla Bautistanoong2003at2004, ayon sa pagkakasunod. Bukod pa rito nakapasok din sa semi-finals ng Miss World sinaCaroline Subijanonoong1994,Katherine Manalonoong2002atCarlene Aguilarnoong2005.